O pensamiento de Gracián ye pesimista, como corresponde a o periodo barroco. O mundo ye un espacio hostil y embolicador, an valen més as apariencias que a virtut y a verdat. L'hombre ye un ser arguillau, intresau y malicioso. Muitas d'as obras d'ell s'endrezan a adotar a o letor d'habilidatz que li permitan desembolicar-se en as trampas d'a vida. Per ixo cal saper fer-se valer, estar prudent y aprofeitar-se d'a sapiencia basata en a experiencia. Prebando de disimular y comportar-se seguntes a ocasión.